text: Kronprinseparret tager stjernekok med
  11 november 2013 kl. 19.41
  Kronprinsparret medbringer dansk musik og danske stjernekokke, når de på søndag drager til Mexico. Det gælder bla. køkkenchef Paul Cunningham fra Henne Kirkeby Kro.
  Kronprins Frederik og kronprinsesse Mary skal stå i spidsen for et dansk erhvervsfremstød.
  Under det tre dage lange besøg skal de lytte til musik af danske The Raveonettes med sangerinden Sharin Foo, kendt fra talentshowet The Voice.
  Maden sørger to stjernekokke for, mexicanske Enrique Olvera sammen med engelske Paul Cunningham, der til daglig er køkkenchef i Henne Kirkeby Kro i Vestjylland, skriver Billed-Bladet.
  Det er landets præsident Enrique Peña Nieto, der har inviteret kronprinsparret, som følges med minister for sundhed og forebyggelse Astrid Kragh og repræsentanter fra danske virksomheder.
  